**ROMÂNIA**

**JUDEŢUL SUCEAVA**

# **MUNICIPIUL CÂMPULUNG MOLDOVENESC**

**P R I M A R**

## REFERAT DE APROBARE

1. a indicatorilor tehnico-economici actualizați ai obiectivului de investiții
2. „Reabilitare, modernizare și extindere Colegiul Silvic Bucovina,
3. municipiul Câmpulung Moldovenesc, județul Suceava”

Referitor la obiectivul de investiții „Reabilitare, modernizare și extindere Colegiul Silvic „Bucovina”, municipiul Câmpulung Moldovenesc, județul Suceava” sunt necesare câteva precizări:

În urma demersurilor realizate de către municipalitate a fost încheiat contractul de finanțare nr. 1487/21.02.2018 - 6421/07.03.2018 cu MDLPA în cadrul Programului de Dezvoltare Locală PNDL II.

 Au fost realizate procedurilor de achiziție și a fost încheiat contractul de lucrări nr. 23.131 din 05.09.2018 cu privire la proiectarea, asistență tehnică și execuția lucrărilor de reabilitare, modernizare și extindere Colegiul Silvic ”Bucovina”, municipiul Câmpulung Moldovenesc, județul Suceava cu societatea S.C. RTB FUNDS CONSULTING S.R.L.

 Motivat de nerespectarea de către operatorul economic a termenelor de predare a documentației tehnice, a graficului de execuție și a clauzelor contractuale, am procedat la rezilierea contractului de lucrări mai sus menționat. Societatea S.C. RTB FUNDS CONSULTING S.R.L. a atacat în instanță decizia de reziliere, ceea ce a dus atât la prelungirea termenelor cât și la imposibilitatea reluării procedurilor de achiziție.

 În urma pronunțării instanței în favoarea U.A.T. Câmpulung Moldovenesc a fost reluat procesul de achiziție publică, proces finalizat prin semnarea contractului de lucrări nr 28.201 din 30.09.2021.

În vederea realizării documentațiilor tehnice, în urma decopertărilor, s-a constat că structura de rezistență a clădirii internatului are altă componentă față de cea prevăzută de expertiza tehnică de realizare a proiectului DALI și care a stat la baza licitației.

A fost realizată o nouă expertiză tehnică, a fost actualizată tema de proiectare, obținute alte avize și acorduri, etc. și finalizat procesul de elaborare a documentațiilor tehnic-economice.

Prin contractul de finanțare 1487/21.02.2018 - 6421/07.03.2018 încheiat cu MDLPA, suma asigurată de la bugetul de stat este de 4.706.296 lei, în condițiile în care valoarea investiției era de 4.856.466 lei, conform studiilor și documentațiilor elaborate la nivelul anului 2017.

Prin noul proiect tehnic realizat se impun lucrări care nu erau prevăzute în D.A.L.I.-ul ofertat și implicit creșterea valorii obiectivului de investiție. Valoarea actualizată a obiectului de investiții (în urma realizării documentației faza DTAC, PTh, DDE, CS) este de 9.921.019,98 lei înclusiv TVA din care C+M în valoare de 8.836.448,14 lei înclusiv TVA.

Având în vedere toate cele menționate mai sus, pentru realizarea obiectivului de investiții este necesară asigurarea de la bugetul local a sumei de 5.214.723,98 lei cu T.V.A.. Valoarea finală a obiectivului va rezulta în urma procedurilor de achiziție a lucrărilor.

 Am purtat numeroase discuții și corespondențe cu MLPDA pentru suplimentarea valorii contractului de finanțare. În completarea demersurilor noastre este necesară și hotărârea Consiliului local de aprobare a noilor indicatori. Vom realiza toate demersurilor necesare, dar în momentul de față nu avem altă posibilitate de finanțare. În perioadele anterioare MDLPA a suplimentat contractele de finanțare și sperăm că și pentru obiectivul nostru va exista această posibilitate.

Drept urmare, este necesară promovarea pe ordinea de zi a ședinței Consiliului Local Câmpulung Moldovenesc din luna mai 2023, a proiectului de hotărâre privind aprobarea indicatorilor tehnico-economici actualizați pentru obiectivul de investiții „Reabilitare, modernizare și extindere Colegiul Silvic „Bucovina”, municipiul Câmpulung Moldovenesc, județul Suceava”, aprobat pentru finanțare prin Programul național de dezvoltare locală.

Cu această prezentare supun aprobării dumneavoastră proiectul de hotărâre.

**Primar,**

**Negură Mihăiţă**